વન વિભાગના જવાબદાર અધિકારીઓએ પોતાની ચામડી બચાવવા માટે વધુ એક વખત ઈનફાઈટનો સહારો લીધો હતો. વન વિભાગે જાહેર કર્યું હતું કે, ખડાધાર વિસ્તારમાંથી મળેલા ત્રણ સિંહબાળના મૃતદેહ નજીકથી એક નીલગાયનું મારણ જોવા મળ્યું છે અને આ વિસ્તારમાં ડાલામથ્થાના પંજાના નિશાન દેખાય છે. આ ઉપરાંત ત્રણેય સિંહબાળના પેટમાં રાક્ષસી દાંત (કેનાઇન ટીથ)ના ઊંડા ઘા છે. જેથી ત્રણ સિંહબાળોના મોત ઈનફાઈટ દરમિયાન થયાનું પ્રાથમિક તબક્કે સ્પષ્ટ થઈ રહ્યું છે.